Lav et referat af nedenstående tekst:

Tekst:
Thomas Augustinussen og Rasmus Würtz har delt det meste. Trofæer, værelse, klub og midtbane. Alligevel ville ’Augu’ ikke selv afsløre historien om midtbanefighterens ikoniske sorte fodboldstøvler. En støvle, som han den dag i dag, stadig får brugt, selvom fodboldstøvlemoden i hele hans karriere har dikteret hvid, rød, gul, sågar pink – men aldrig sort. Fodbolddinosaureren, der i dag er assistent- og transitionstræner i AaB, har dog aldrig for alvor været fristet. - Der er jo ikke nogen grund til at skifte noget, der virker. Følelsen af at komme over i noget andet, kunne jeg ikke rigtig forlige mig med, siger han i seneste afsnit af TV2 Nords podcast Tredje Halvleg med Brix & Jørgensen. Han blev dog tvunget i andre støvler – og baggrunden var særdeles pinlig. Umulig opgave I 2014, da karrieren for spilleren med næstflest kampe i AaB-historien er på sit højeste med The Double, er Würtz afsted med landsholdet. Dengang var det en af dansk fodbolds største personligheder, der stod i spidsen for nationalmandskabet. -	Det var Morten Olsen, der var træner, og jeg var pissebange på det tidspunkt, fortæller han. Under lejren i Vedbæk dikterede Olsen pludselig holdet til træning i parken. Og så nuppede Würtz ellers sine støvler med under armen. Troede han. -	Så kommer vi frem og var klar syntes jeg. Og jeg var klar – synte jeg. Begynder tage den ene støvle på. Og så er det to højrestøvler, afslører Würtz – i dag med et smil, men dengang med noget ganske andet: Panik. -	Jeg ville gøre alt for, at han ikke opdagede det og forsøger desperat at presse min venstreod ned i en højrestøvle. Gjorde du det? -	Det kan man ikke! lyder svaret prompte, inden skibonitten fortsætter historien og nævner sin redningsmand. -	De andre kunne godt se, jeg begyndte at svede lidt, og  sagde ”fuck, fuck, fuck”. -	Heldigvis kom Kenneth Perez mig til undsætning og havde et par ekstra støvler med. Det var godt nok tre-fire numre for store og uden såler i, griner Würtz, der overlevede og i alt nåede 12 landskampe. Indre kamp I karrieren, hvor han ligesom vennen Augustinussen også bar anførerbindet et væld af gange, lykkedes det ham også at indtage rekorden som den spiller med flest advarsler og strafpoint i Superligaens historie. Anderledes glad er han for prisen for Årets Mål i 2010 – og så den dobbelt mesterskabs- og pokaltitel i 2014. Netop The Double betød lidt ekstra for Würtz af en ganske særlig årsag: Modsat ’Augu’ og Kasper Risgaard og flere andre var han ikke med i 2008, da AaB ”tog røven på fodbold-Danmark.” Der rendte han i stedet rundt og bandede i FCK. -	Selvfølgelig var jeg ked af det ikke skete, mens jeg var dér, siger han, selvom han understreger han undede vennerne guldmedaljen. Det gav dog et anderlede pres i løbet af guldkampen i 2014, hvor han var retur i Aalborg. -	Da vi nærmer os i 2014, kan jeg godt mærke, at det her ville jeg virkelig, virkelig gerne have med. Så ingen tvivl om, at det (mesterskabet i 2008, red.) fyldte. -	Det var ikke noget, jeg gik og snakkede om, men mere inde i mig selv, hvor jeg tænkte ”nu skal det være nu,” siger han. Det og hvilken udenlandsk klub, han var tæt på i stedet for FCK, kan du høre, AaB-ikonet uddybe – samt meget andet i seneste afsnit af TV2 Nords podcast Tredje Halvleg. Du finder den der, hvor du normalt henter dine podcasts.

Referat:
Nu løfter han sløret for holdkammerats hemmlighedskræmmeri.